રાજકોટના સહકારી ક્ષેત્રમાં જ નહીં, પરંતુ જિલ્લાના રાજકારણમાં આ ચૂંટણીની ભારે ચર્ચા છે. રાજકોટ જિલ્લા ભાજપ પ્રમુખ ડી.કે.સખિયાએ પણ આ ચૂંટણીમાં ઝંપલાવ્યું છે. જિલ્લાના કોંગ્રસ અને ભાજપના આગેવાનો ઊંડો રસ લઈ ચૂંટણી સમરસ થાય તેવા પ્રયાસ કરી રહ્યા છે. યાર્ડના પૂર્વ ચેરમેન અને કોંગ્રેસ આગેવાન હરદેવસિંહ જાડેજા તથા ભાજપના આગેવાન પરસોતમ સાવલિયા સંઘ વિભાગની બે બેઠક પર બિનહરીફ થયા છે.